
REFERAT

privind aprobarea Planului Urbanistic de Detaliu “Construcţie pentru servicii
 - Spălătorie auto”, Calea Aradului nr. 61, Timişoara;


Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;


Având în vedere solicitarea înregistrată cu nr. U22006-005708/11.10.2006 privind aprobarea Planului Urbanistic de Detaliu “Construcţie pentru servicii - Spălătorie auto”, Calea Aradului nr. 61, Timişoara;


Având în vedere prevederile Certificatului de Urbanism, nr. 5373/12.09.2006;


Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Construcţie pentru servicii - Spălătorie auto”, Calea Aradului nr. 61, Timişoara.

Planul Urbanistic de Detaliu este elaborat de proiectantul S.C. B - CUBB S.R.L., proiect nr. 03/2006, la cererea beneficiarului S.C.  NEWDANYMAR  S.R.L. Timişoara.


Terenul studiat în cadrul P.U.D. este situat în intravilanul municipiului Timişoara, în zona de nord a oraşului, cu deschidere la o artera importantă, Calea Aradului. In conformitate cu Planul Urbanistic General al municipiului Timişoara zona studiată este cuprinsă în UTR nr. 19 şi are funcţiunea dominantă are de locuinţe până la P+2.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.


Suprafaţa totală studiată în cadrul P.U.D. este de 448 mp. şi este proprietatea privată a lui Iancu Adrian Avram, având nr. topo. 29552, înscris în CF nr. 23870 Timişoara. Între proprietarul imobilului şi beneficiarul documentaţiei S.C.  NEWDANYMAR  S.R.L. Timişoara este încheiat un contract de comodat pentru folosirea terenului în scopul solicitat de beneficiar. Parcela care face obiectul P.U.D. este scoasă din circuitul agricol, conform extrasului C.F. anexat documentaţiei.


În zonă, de-a lungul Căii Aradului, s-au dezvoltat în ultima perioadă clădiri comerciale sau pentru servicii, în regim de înălţime parter până la P+2+M: staţie de distribuţie carburanţi (la nord), bar, spălătorie auto, Restaurantul Tinecz (la sud, vest). În cvartalul din nordul terenului sunt locuinţe colective P+8 şi P+4. În partea de sud parcela se învecinează cu o locuinţă P+M.


Având în vedere că în zonă sunt numeroase clădiri comerciale sau pentru servicii, prin P.U.D. “Construcţie pentru servicii - Spălătorie auto”, Calea Aradului nr. 61, Timişoara se propune realizarea unei zone cu funcţiunea de servicii, respectiv spălătorie auto.

Se propune implantarea pe sit a unui imobil pentru servicii/ comerţ şi locuire (locuinţă de servici), cu regim de înălţime de maxim P+2E+M. Se vor realiza şi amenajările conexe funcţiunii, respectiv platforme pentru spălarea autoturismelor, copertină pentru protecţia acestora, alei şi parcaje, zone verzi.


Accesul auto pe parcela se va face din Calea Aradului.


Locurile de parcare pentru funcţiunea propusă, în conformitate cu Regulamentul Local de Urbanism, sunt asigurate în incinta proprie, în partea laterală - sudică. Într-o etapă ulterioară se propune amenajarea unor locuri de parcare în faţa parcelei pe domeniul public, conform H.C.L.M.T. nr. 18/2000, pentru care se va solicita un noi Certificat de Urbanism.

Indicii propuşi prin prezenta documentaţie sunt:



POT maxim = 50 % - zonă cu funcţiune mixtă servicii şi comerţ



CUT maxim = 2,5


Hcornisa maxim = 14 m.


Regim maxim de înălţime P+2E+M.

Pe sit există bransamente la reţelele edilitare pentru a deservi obiectivul propus. La realizarea construcţiilor se vor respecta condiţiile impuse de prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu “Construcţie pentru servicii - Spălătorie auto”, Calea Aradului nr. 61, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

